Gualterius Whitman
Gualterius Whitman Res apud Vicidata repertae: Nativitas: 31 Maii 1819; West Hills Obitus: 26 Martii 1892; Camdenia Patria: Civitates Foederatae Americae Nomen nativum: Walter Whitman Familia Genitores: Walter Whitman, Sr.; Coniunx: no value Memoria Sepultura: Harleigh Cemetery Gualterius Whitman sive vulgo Walter "Walt" Whitman (natus Insulae Longae Novi Eboraci 31 Maii 1819, mortuus Camden in oppido Novae Caesareae 26 Martii 1892) fuit poeta, scriptor, diurnarius, humanista Americanus. Partes egit in transitione a transcendentalismo ad realismum literarium, ambas sententias in suis operibus contribuens. Whitman est unus ex potentissimis poetis in canone Americano, pater versus liberi saepe appellatus. Whitman, Huntington in vico Insulae Longae natus, fuit diurnalista, docens, clericus reipublicae, et nosocomus voluntarius per Bellum Civile Americanum. Iuvenis anno 1842, produxit Franklin Evans, mythistoriam temperantiae. Leaves of Grass, suum magnum opus, primum editum est anno 1855, pecunia sua solutum. Quod fuit conatus ad hominem quotidianum attingendum per epicum Americanum. Textum augebat et emendabat usque ad mortem, anno 1892. Senex post ictum, ad Camden Novae Caesareae migravit, ubi valetudo longius deficiebat. Cum anno 72 aetatis suae moriret, funus publicum spectaculum factum est. Sua opera controversissima aetate sua fuerunt, praecipue Leaves of Grass ('Folia graminis'), congeries poematum, quae propter eius sexualitatem apertam obscena descripta est. Whitman ab investigatoribus hodiernis plerumque aut homosexualis aut bisexualis describitur. Interpres operum in Francogallicum fuit Andreas Gide.